Jagos István Róbert – percemberek – 7torony Irodalmi Magazin
Jagos István Róbert : percemberek
2015.12.10. Jagos István Róbert Vers 4
Illusztráció: Galog Márton
a percemberek az Eszméből fogantak
bátyjuk a bér húguk a szakszervezet volt
egy részük elszökött majd felkötötte magát
testük még valamelyik zöldes dombon lóg
nekem valahogy nagy szerencsém volt
felvett egy vonat ami sötét üregbe tart
fogak és kések kísérnek utamon
én meg csak suttogom: nem lesz semmi baj
Legutóbb szerkesztette 2015.12.10. @ 16:42 - Jagos István Róbert